2003 шеран февралехь хилла Кипрера доттагӀаллин турнир чекхъелира гулйина командин шина толамца Кипрца (1:0) а, Румыница (4:2) а. Амма кхин дӀа болабелира цецбохуш ши иэшам Албанегара (1:3) Гуьржийчоьнгара (0:1), бахьна дара Российн гулйина командин дуьхьалонера чӀогӀа гӀо ловзар. Хьалха эшча Газзаевс бехке вира суьдхо, матчан видеояззаме хьажа а ца хьаьжира. шолгӀа эшча цуо гӀалат даьккхира хӀоттамехь, тӀелатархочун меттиге арахийцира цкъан а оцу позицехь ца левзина Семак Сергей, дукха тӀаьхьа арахийцира тӀелатаре Кержаков Александр а, Сычёв Дмитри а, матч чекхъяьлча пресс-конференце а ца веира, Тиблисера дӀавахара, эмоцеш саца а ца елла. Швейцарин дуьхьала 2:2 ловзаро таро йира Газзаев кхин дӀа болхбан, Росси 0:2 оьшуш яра матчан 15-гӀа минотехь. 2002 шеран августера 2003 шеран июнь кхаччалц Газзаевс гулйина команде кхайкхира 44 ловзархо, царех 34 матчийн заявкашкахь вара, 29 левзира — хьалха оццул ловзархой цхьаьна харжаман циклехь ца кхайкхинера Лобановский Валерийс а, Бышовец Анатолийс а, Романцев Олега а. Кхайкхинчу ловзархойх 15 футболист ЦСКА юкъара вара: цхьа могӀа футболисташ Газзаевс юкъара бехира ЦСКА юкъабахка реза цахиларна. Цу тӀе Газзаевс болх бечу хенахь Российн кегийрхойн а, къоман а гулйина командашкахь дуьххьара гулйина командин тӀегӀанехь ловза волавелира Павлюченко Роман, Акинфеев Игорь, Игнашевич Сергей, вежарий БерезуцкийгӀар Василий а, Алексей а. Газзаев куьйгалла дира гулйина командехь официалан йоцучу матчехь ПФЛ легионерашца (3:1), иза дӀаяьхьира расизман дуьхьала дов латторан УЕФАн акцин гуранчохь.